CELEX: 32013D0705
Language: hr
Date: 2013-11-29 00:00:00
Title: 2013/705/EU: Provedbena odluka Komisije оd 29. studenoga 2013. o odobravanju stavljanja na tržište ekstrakta iz pijetlove kreste kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2013) 8319)

3.12.2013   
            
            
               HR
            
            
               Službeni list Europske unije
            
            
               L 322/39
            
         PROVEDBENA ODLUKA KOMISIJE
   оd 29. studenoga 2013.
   o odobravanju stavljanja na tržište ekstrakta iz pijetlove kreste kao novog sastojka hrane u skladu s Uredbom (EZ) br. 258/97 Europskog parlamenta i Vijeća
   (priopćeno pod brojem dokumenta C(2013) 8319)
   (Vjerodostojan je samo tekst na španjolskom jeziku)
   (2013/705/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Dana 8. veljače 2011. društvo Bioiberica S.A. podnijelo je nadležnim tijelima Ujedinjene Kraljevine zahtjev za stavljanje ekstrakta iz pijetlove kreste na tržište kao novog sastojka hrane.
            
         
               (2)
            
            
               Dana 25. listopada 2011. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da ekstrakt iz pijetlove kreste za upotrebu u određenoj hrani u razinama koje je predložio podnositelj zahtjeva ispunjava kriterije utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Dana 10. studenoga 2011. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz drugog podstavka članka 6. stavka 4. Uredbe (EZ) br. 258/97 uložene su obrazložene primjedbe. Primjedbe su se prije svega odnosile na specifikacije i moguću alergenost proizvoda.
            
         
               (5)
            
            
               Dana 22. svibnja 2012. Komisija se obratila Europskoj agenciji za sigurnost hrane (EFSA) sa zahtjevom za provođenje dodatne procjene ekstrakta iz pijetlove kreste kao sastojka hrane u skladu s Uredbom (EZ) br. 258/97.
            
         
               (6)
            
            
               Agencija je dana 31. svibnja 2013. donijela znanstveno mišljenje o ekstraktu iz pijetlove kreste (2) uz zaključak da je ekstrakt siguran u okviru predloženih upotreba i razina upotrebe.
            
         
               (7)
            
            
               Znanstveno mišljenje izvor je dovoljnih informacija na temelju kojih se može utvrditi da je ekstrakt iz pijetlove kreste u predloženim upotrebama i razinama upotrebe u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (8)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Ekstrakt iz pijetlove kreste kako je određen u Prilogu I. smije se staviti na tržište kao novi sastojak hrane za propisane upotrebe i u okviru najviših razina iz Priloga II.
   Članak 2.
   Oznaka ekstrakta iz pijetlove kreste koja se ovom Odlukom odobrava za označivanje hrane koja ga sadržava jest „ekstrakt iz pijetlove kreste” ili „ekstrakt iz kreste mladog pijetla”.
   Članak 3.
   Ova je Odluka upućena društvu Bioiberica S.A., Plaça Francesc Macià, 7. 8B, 08029 Barcelona, Španjolska.
   
      Sastavljeno u Bruxellesu 29. studenoga 2013.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 43, 14.2.1997., str. 1.
   
      (2)  EFSA Journal 2013.; 11(6):3260.
   
      PRILOG I.
      
         SPECIFIKACIJA EKSTRAKTA IZ PIJETLOVE KRESTE
      
      
         Definicija
      
      Ekstrakt iz pijetlove kreste dobiva se od vrste Gallus gallus enzimskom hidrolizom pijetlove kreste te naknadnim postupcima filtracije, koncentracije i taloženja. Glavni sastojci ekstrakta iz pijetlove kreste jesu glikozaminoglikani hijaluronska kiselina, kondroitin sulfat A i dermatan sulfat (kondroitin sulfat B).
      
                  Hijaluronska kiselina
               
               
                  60 – 80 %
               
            
                  Kondroitin sulfat A
               
               
                  Ne više od 5 %
               
            
                  Dermatan sulfat (kondroitin sulfat B)
               
               
                  Ne više od 25 %
               
            
         Opis
      
      Bijeli ili gotovo bijeli higroskopni prah.
      
         Značajke
      
      
                  pH
               
               
                  5,0 – 8,5
               
            
         Čistoća
      
      
                  Kloridi
               
               
                  Ne više od 1 %
               
            
                  Dušik
               
               
                  Ne više od 8 %
               
            
                  Gubitak pri sušenju (6 sati na 105 °C)
               
               
                  Ne više od 10 %
               
            
                  Živa
               
               
                  Ne više od 0,1 mg/kg
               
            
                  Arsen
               
               
                  Ne više od 1 mg/kg
               
            
                  Kadmij
               
               
                  Ne više od 1 mg/kg
               
            
                  Krom
               
               
                  Ne više od 10 mg/kg
               
            
                  Olovo
               
               
                  Ne više od 0,5 mg/kg
               
            
         Mikrobiološki kriteriji
      
      
                  Ukupan broj aerobnih bakterija (kultivacija)
               
               
                  Ne više od 102 CFU/g
               
            
                  
                     Escherichia coli
                  
               
               
                  U 1 g nije prisutna.
               
            
                  
                     Salmonella spp.
               
               
                  U 1 g nije prisutna.
               
            
                  
                     Staphylococcus aureus
                  
               
               
                  U 1 g nije prisutan.
               
            
                  
                     Pseudomonas aeruginosa
                  
               
               
                  U 1 g nije prisutna.
               
            
   
      PRILOG II.
      
         Odobrene upotrebe ekstrakta iz pijetlove kreste
      
      
                  Kategorija hrane
               
               
                  Najviša dopuštena razina upotrebe (mg/100 g ili mg/100 ml)
               
            
                  Napitci na osnovi mlijeka
               
               
                  40
               
            
                  Fermentirani napitci na osnovi mlijeka
               
               
                  80
               
            
                  Proizvodi srodni jogurtu
               
               
                  65
               
            
                  
                     Fromage frais
                  
               
               
                  110